open-index/open-wikipedia-markdown huggingface dataset:
Ukmergės Stekas

**Ukmergės „Stekas“** – NKL pirmenybėse rungtyniaujanti krepšinio ekipa iš Ukmergės, 2010 m. įkurta mėgėjų lygoje. Anksčiau varžėsi RKL ir SKL čempionatuose. Anksčiau klubas priklausė Vilniui, tačiau 2024-01-17 persikėlė į Ukmergę.

## Istorija

Klubas įkurtas 2010 m. Pirmajame sezone „Steko“ vardu pavadintos komandos garbę SKL pirmenybėse gynė draugų kompanija, kuri C lygoje užėmė 50-ąją vietą.

Tai netenkino klubo vadovų ambicijų ir kasmet taisant padarytas klaidas, augant kaip organizacijai bei keičiantis žaidėjams komandos rezultatai ėmė kilti: 2011–2012 m. sezone C lygoje buvo pasiektas 1/16 finalo etapas, 2012–2013 m. pirmenybėse iškovotas C lygos auksas, po metų debiutuota B lygoje, kur pasiekta 10 vieta, o jau 2014–2015 m. sezone iškovotas B lygos sidabras ir kelialapis į stipriausią Sostinės krepšinio lygos lygą – A lygą.

2017 m. ekipa debiutavo RKL pirmenybėse, kur „Steko-Rivilės“ pavadinimu startavo B divizione.

2019 m. organizacijos tobulėjimas ir kasmetinis rezultatų gerinimas išryškintas kol kas skambiausiomis klubo pergalėmis. Vilniaus „Stekas-Rivilė“ iškovojo antrąją vietą RKL B divizione, o tuo pačiu ir bilietą į A divizioną. Vos po mėnesio komanda pasidabino dar vienu medalių komplektu švęsdama pergalę ir stipriausios Vilniaus mėgėjų lygos SKL mažajame finale.

2019 m. rudenį klubas pradėjo bendradarbiauti su didžiausia Lietuvoje krepšinio mokykla SKM ir užsibrėžė tikslą kartu su ja ugdyti perspektyviausią Vilniaus jaunimą ir bendromis pajėgomis patekti į NKL čempionatą, o gal net tapti dar viena sostinės komanda LKL pirmenybėse.

2022 m. balandžio mėn. ekipa iškovojo RKL čempionų titulą ir tapo pirmąja Vilniaus krepšinio komanda, kuriai tai pavyko padaryti.

2022 m. „Stekas“ debiutavo Nacionalinėje krepšinio lygoje ir reguliariajame sezone užėmė 8-ąją vietą. Aštuntfinaliuose susirėmė su Vilniaus „Rytu-2“, tačiau seriją pralaimėjo 3–1.

## Pavadinimų kaita

* 2017–2019 m. – Vilniaus „Stekas-Rivilė“
* 2019–2020 m. – Vilniaus „Rivile-Stekas“
* 2020–2021 m. – Vilniaus „Rivile“
* 2022–2024 – Vilniaus „Stekas“
* 2024-„dabar“- Ukmergės „Stekas“

## Sezonai

## Išnašos

## Nuorodos
* Oficialus VšĮ „Krepšinio pulsas“ puslapis internete
* Oficiali NKL svetainė
* Oficiali RKL svetainė
* Straipsniai spaudoje
Marius Purtokas

**Marius Purtokas** (g. 1963 m. gruodžio 9 d. Kaune) – gydytojas chirurgas, echoskopuotojas, 1992 m. gruodžio 9 d. pirmasis Lietuvoje atlikęs laparoskopinę operaciją.
## Šeima
Gimė Kaune gyd. psichiatrės Gražinos Elenos Purtokienės bei statybos inžinieriaus Kazimiero Vytenio Purtoko šeimoje. Vedė gydytoją odontologę Deimantę Purtokienę. Santuokoje gimė keturi vaikai: Povilas Purtokas, Mykolas Purtokas, Juozas Purtokas bei Domantė Purtokaitė.

## Biografija
1981 m. baigė Kauno 4-osios vidurinės mokyklos vokiečių kalbos sustiprintą klasę ir tais pačiais metais įstojo į Kauno medicinos institutą. Po šešerių metų studijų bendrojoje medicinoje pasirinko chirurginę internatūrą Kauno klinikose – dabartinėje LSMU universitetinėje ligoninėje. Po vienerių metų internatūros (1988 m.) gavo paskyrimą dirbti Kapsuko (dabartinėje Marijampolės apskrities) ligoninėje gydytoju chirurgu. 

1992 m. stažavosi Vokietijoje, kur atliko savo pirmąsias laparoskopines operacijas. Grįžęs į Lietuvą, tais pačiais metais inovatyvų gydymo metodą, tuo metu laikomą medicinos ateitimi, pritaikė praktiškai. 1992 m. gruodžio 9 d. Marius Purtokas pirmasis Lietuvoje atliko laparoskopinę operaciją – apendektomiją (Marijampolės ligoninėje)

Tolesnėje karjeros eigoje kaip chirurgas stažavosi Vokietijoje, Danijoje, Graikijoje, Latvijoje. 2004 m. įgijo gyd. echoskopuotojo licenciją. 2006 m. pradėjo dirbti gyd. echoskopuotoju Gydytojų Purtokų klinikoje. Karjerą tęsė ir kaip gydytojas chirurgas Marijampolės ligoninėje: 2004 m. tapo Marijampolės ligoninės vyr. chirurgu, 2014 m. pradėjo vadovauti Marijampolės ligoninės chirurginiam skyriui. 2019 metais inicijavo lazerinių kojų venų operacijų įgalinimą Marijampolės ligoninėje.

## Apdovanojimai
2023 m. M. Purtokui suteiktas Lietuvos gydytojo garbės ženklas ir nusipelniusio Lietuvai gydytojo vardas. 

## Šaltiniai
Strateginė žvalgyba

**Strateginė žvalgyba** – aukščiausios karinės vadovybės vykdoma žvalgyba, kuria siekiama surinkti ir apdoroti informaciją apie priešo ginkluotąsias pajėgas. Tai apima priešo turimą karinį ekonominį potencialą, galimus kariavimo būdus, ginkluotės būklę, tiesioginio pasirengimo karui priemones. Renkama, apdorojama, analizuojama informacija reikalinga formuojant politikos ir karinius planus nacionaliniu ir tarptautiniu lygiu. Didžioji dalis informacijos, reikalingos strateginiams sprendimams, gaunama iš atvirų prieinamų šaltinių. Tarp kitų šaltinių yra tradicinis bendravimas su žmonėmis (ypač pastaraisiais metais), elektroninė žvalgyba, įskaitant radijo, radiolokacinę, lazerinę žvalgybą, šnipinėjančius dirbtinius palydovus.

Strateginė žvalgyba yra susijusi su tokia gebėjimų sistema, kuri, pasak analitiko Michael Maccoby, būdinga sėkmingiausiems verslo, vyriausybės ir kariuomenės lyderiams:

* numatymas, gebėjimas suprasti tendencijas, kurios kelia grėsmes ar galimybes organizacijai;
* vizija, gebėjimas konceptualizuoti idealią būsimą būseną, pagrįstą numatymu ir sukurti procesą, kaip įtraukti kitus tai įgyvendinti;
* sisteminis mąstymas, gebėjimas suvokti, sintetinti ir integruoti elementus, kurie veikia kaip visuma, siekiant bendro tikslo;
* motyvacija, gebėjimas motyvuoti skirtingus žmones dirbti kartu įgyvendinant viziją; suprasti, kas motyvuoja žmones, remiasi kitu sugebėjimu - asmenybės intelektu;
* partnerystė, galimybė užmegzti strategines sąjungas su asmenimis, grupėmis ir organizacijomis; ši savybė priklauso ir nuo asmenybės intelekto.

Pastaruoju metu strateginėje žvalgyboje pagrindinis dėmesys skiriamas šiuolaikinio informacinio amžiaus pasekmėms, dėl kurių tapo prieinama daugiau informacijos, nei jos buvo galima gauti anksčiau. Alfredas Rolingtonas, buvęs „Jane's Information Group“ ir „Oxford Analytica“ generalinis direktorius, rekomenduoja žvalgybos organizacijoms spręsti šiuolaikinio informacinio amžiaus iššūkius, atsisakant savo tradicinių veiklos modelių, kad jie būtų giliau ir nuolat tarpusavyje susiję. Konkrečiai, Rolingtonas pasisako už sklandesnius, žiniatinklyje veikiančius darbo metodus, į kuriuos įtraukiama daugiau atvirų šaltinių informacijos ir duomenų.

## Šaltiniai

## Nuorodos

* Strategic intelligence
Rudy Gobert

**Rudi Goberas** (; g. 1992 m. birželio 26 d.) – Prancūzijos krepšininkas, žaidžiantis NBA lygoje besivaržančioje Minesotos „Timberwolves“ komandoje.

## Karjera

### Šolė „Basket“ (2011–2013 m.)
Nuo 2009 iki 2011 m. Goberas rungtyniavo Šolė „Basket“ jaunimo komandoje. Komandoje debiutavo 2011 m. gegužės 10 d. rungtynėse prieš Po Ortezo „Élan Béarnais“.

### Jutos „Jazz“ (2013–2022 m.)
2013 m. NBA naujokų biržoje krepšininką 27-uoju šaukimu pasirinko Denverio „Nuggets“ komanda, tačiau jis iškart buvo išmainytas į Jutos „Jazz“. Liepos 6 d. jis pasirašė NBA sutartį su komanda.

Gruodžio 14 d. jis buvo paskirtas rungtyniauti NBA D-lygoje, Beikersfildo „Jam“ komandoje. D-lygoje jis sužaidė aštuonerias rungtynes, šešiose iš jų jis pelnė dvigubą dublį. Sausio 13 d. jis sugrįžo į Jutos „Jazz“.

2017 m. jis buvo išrinktas į antrąją NBA simbolinę komandą.

R. Goberas triskart laimėjo NBA geriausiai besiginančio žaidėjo apdovanojimą – 2018, 2019 ir 2021 m.

### Minesotos „Timberwolves“ (2022-''dabar'')
2022 m. liepos 6 d. Goberas buvo išmainytas į Minesotos „Timberwolves“.

2024 m. Goberas ketvirtą kartą karjeroje buvo išrinktas geriausiu metų gynėju.

## Nacionalinė rinktinė

### Prancūzijos jaunimo krepšinio rinktinė
Goberas atstovavo Prancūzijos jaunimo krepšinio rinktinei 2011 bei 2012 m. Europos jaunimo iki 20 metų krepšinio čempionate.

### Prancūzijos vyrų krepšinio rinktinė
2012 m. jis debiutavo Prancūzijos vyrų krepšinio rinktinėje.

R. Goberas atstovavo rinktinei 2014 m. pasaulio krepšinio čempionate, kuriame komanda iškovojo bronzą. Turnyre jis vidutiniškai pelnė po 4,1 taško per rungtynes.

2015 m. Europos krepšinio čempionate Goberas, vidutiniškai pelnydamas po 10,4 taško, atkovodamas po 8,1 kamuolio ir blokuodamas 2 metimus per rungtynes, padėjo rinktinei iškovoti bronzą. Jis taip pat padėjo rinktinei iškovoti bronzą 2019 m. pasaulio krepšinio čempionate, kuriame vidutiniškai pelnė po 10,1 taško per rungtynes.

Krepšininkas rinktinei atstovavo 2020 ir 2024 m. vasaros olimpinėse žaidynėse, kuriose iškovojo sidabrą.

## Pasiekimai
* 3× NBA Visų žvaigždžių rungtynių žaidėjas (2020–2022 m.)
* Antrosios NBA simbolinės komandos žaidėjas (2017 m.)
* 3× trečiosios NBA simbolinės komandos žaidėjas (2019–2021 m.)
* 4× NBA geriausiai besiginantis žaidėjas (2018, 2019, 2021, 2024 m.)
* 7× pirmosios NBA simbolinės gynybos komandos žaidėjas (2017–2022, 2024 m.)
* Antrosios NBA simbolinės gynybos komandos žaidėjas (2025 m.)
* NBA atkovotų kamuolių lyderis (2022 m.)
* NBA blokuotų metimų lyderis (2017 m.)
* Prancūzijos metų krepšininkas (2019 m.)

## Šaltiniai
Kamaniniai kolibriai

* *Trochilus*

**Kamaniniai kolibriai** (*Mellisuga*) – čiurlinių paukščių (*Apodiformes*) būrio, kolibrinių (*Trochilidae*) šeimos paukščių gentis.

Šios genties rūšys yra smulkiausi pasaulyje paukščiai ir smulkiausi pasaulio šiltakraujai stuburiniai gyvūnai.

1760 m. gentį pristatė prancūzų kilmės zoologas Mathurin Jacques Brisson. Geties mokslinis pavadinimas *Mellisuga* yra lotynų kalbos žodžių *mel* arba *mellis* derinys, reiškiantis „medus“, o žodis *sugere* reiškia „čiulpti“.

Išskiriamos dvi rūšys:

## Šaltiniai

## Nuorodos
* youtube.com / Meet The Smallest Bird On Earth Nature on PBS | 13 Mar 2020 (*mažiausia pasaulio paukščių rūšis – paprastasis kamaninis kolibris*)
* youtube.com / Vervain Hummingbird (*nykštukinio kamaninio kolibrio čiulbesys*)
Nykštukinis kamaninis kolibris

: sėslus

* *Trochilus minimus* Linne

**Nykštukinis kamaninis kolibris** (*Mellisuga minima*) – čiurlinių paukščių (*Apodiformes*) būrio, kolibrinių (*Trochilidae*) šeimos, kamaninių kolibrių (*Mellisuga*) genties paukštis.

Tai antra po paprastųjų kamaninių kolibrių pagal smulkumą pasaulio paukščių rūšis, ir antra po jų smulkiausia pasaulio šiltakraujų stuburinių gyvūnų rūšis.

## Paplitimas
Savaime paplitę Espanjolos ir Jamaikos salose, bei kartais atsitiktinai užklysta į Puerto Riko salą.

## Išvaizda
Įskaitant uodegą ir snapą, nykštukinių kamaninių kolibrių kūno ilgis apie 6 cm, svoris 2–2,4 g. Jų dedami kiaušiniai vieni mažiausių tarp pasaulio paukščių, kurių vidutinis ilgis apie 1 cm, svoris apie 0,375 g.

## Porūšiai
Išskiriami du porūšiai:
* *Mellisuga minima minima* Linnaeus, 1758; Espanjolos ir gretimos mažesnės salos.
* *Mellisuga minima vieilloti* Shaw, 1812; Jamaikos sala.

## Galerija

Vaizdas:Vervain_Hummingbird.jpg|Nykštukinio kamaninio kolibrio patelė lizde
Vaizdas:Vervain_hummingbirds_(Mellisuga_minima)_courting.jpg|Nykštukiniai kamaniniai kolibriai skrydyje (Jamaikos sala)


## Šaltiniai

## Nuorodos
* birdsoftheworld.org / Vervain Hummingbird
* youtube.com / Vervain Hummingbird (*nykštukinio kamaninio kolibrio čiulbesys*)
* youtube.com / Vervain Hummingbird Building Nest (*nykštukinis kamaninis kolibris krauna lizdą*)
* youtube.com / Vervain Hummingbird - Jamaica - 4/29/12 (*nykštukinis kamaninis kolibris skraididamas smaguriauja gėlių nektaru*)
De'Aaron Fox

**De’Aronas Martezas Foksas** (, g. 1997 m. gruodžio 20 d.) – JAV krepšininkas, žaidžiantis NBA lygoje besivaržančioje San Antonijo „Spurs“ komandoje. D. Foxas žaidė Kentukio universitete iki kol jį 2017 m. 5 šaukimu pasirinko Sakramento „Kings“ komanda.

## Profesionalo karjera

### Sakramento „Kings“ (2017–2025 m.)

#### Pirmieji sezonai (2017–2019 m.)
2017 m. birželio 22 d. Sakramento „Kings“ savo 5-uoju šaukimu 2017 m. NBA naujokų biržoje pakvietė D. Foxą. 2017 m. liepos 8 d. D. Foxas su komanda sudarė naujoko kontraktą. 2017 m. NBA Vasaros lygoje D. Foxas per 4 rungtynes vidutiniškai rinko po 11,8 taško bei atliko po 3 rezultatyvius perdavimus. Jis oficialiai debiutavo NBA lygoje sezono atidarymo rungtynėse prieš Hiustono „Rockets“ ekipą, kurios įvyko 2017 m. spalio 18 d. Pirmajame sezone D. Foxas sužaidė 73 rungtynes, per kurias rinko po 11,6 taško bei atliko po 4,4 rezultatyvaus perdavimo.

Antrajame sezone D. Foxas stipriai pagerino savo žaidimą, o 2018 m. NBA labiausiai patobulėjusio žaidėjo rinkimuose pateko tarp trijų daugiausiai balsų gavusių krepšininkų.

#### Franšizės žaidėjas (2019–2025 m.)
2020 m. lapkričio 25 d. D. Foxas pratęsė sutartį su „Kings“.

2021 m. vasario 8 d. D. Foxas buvo pirmąkart karjeroje pripažintas Vakarų konferencijos geriausiu savaitės žaidėju, kurios metu komanda laimėjo visas 4 rungtynes, o krepšininkas pelnė po 31 tašką bei atliko po beveik 9 rezultatyvius perdavimus.

### San Antonijo „Spurs“ (2025–dabar)
2025 m. vasario 3 d. kartu su Jordan McLaughlin buvo iškeistas į San Antonijo „Spurs“ trijų komandų mainuose, kuriuose taip pat dalyvavo Čikagos „Bulls“, kurie išsiuntė Sidy Cissoko, tris pirmojo rato šaukimus ir du antrojo rato šaukimus „Kings“ ekipai, o Zach Collins, Tre Jones ir 2025 m. pirmojo rato šaukimas atiteko „Bulls“, kurie taip pat gavo Kevin Huerter iš „Kings“.

## Karjeros statistika

### NBA
#### Reguliarusis sezonas

#### Įkrintamosios varžybos

#### Atkrintamosios varžybos

### Universitetas

## Pasiekimai

* 2023 m. NBA visų žvaigždžių rungtynių žaidėjas

## Asmeninis gyvenimas
D. Foxas gimė Aaronui ir Lorainne Foxams ir turi vienintelį brolį Quentiną Foxą.

## Šaltiniai
Bronislava Lapinskienė

**Bronislava Orlingytė-Lapinskienė** (1941 m. rugpjūčio 18 d. Matiškiuose, Tauragės raj. – 2020 m. gruodžio 5 d. Vilniuje) – Lietuvos dailininkė, tekstilininkė.

## Biografija
Gimė Tauragės rajono Pagramančio apylinkės Matiškių kaime 1941 m. aštuonių vaikų šeimoje. Mokėsi Jocių pradinėje, Mažonų septynmetėje, Kauno vidurinėje dailės mokykloje.

1968 m. baigė Lietuvos valstybinį dailės institutą (dabar Vilniaus dailės akademija). Dirbo Telšių taikomosios dailės technikume, Lietuvos televizijoje, Vyriausioje enciklopedijų redakcijoje, Vilniaus pedagoginėje mokykloje, Lietuvos vaikų ir jaunimo centre.

Orlingytė-Lapinskienė buvo nacionalinių ir tarptautinių parodų, simpoziumų, plenerų dalyvė nuo 1968 m., bei Lietuvos dailininkų sąjungos narė.

1999 m. tapo Aukščiausio laipsnio valstybės stipendininkė.

## Kūryba

Teigiama, kad kūrybai būdinga abstrakti raiška, ekspresyvi kompozicija, emocingumas. B. Lapinskienė tekstilėje tvirtino ieškanti idėjų, formos ir spalvų sintezės. Taip pat teigė mėgstanti abstraktų piešinį, pasitelkianti gamtos, žmogaus, kosmoso įvaizdžius.

Dailininkės kūriniai buvo eksponuojami JAV, Prancūzijoje, Suomijoje, Jungtiniuose Arabų Emyratuose. Jos kūrinių yra įsigijęs Lietuvos dailės, M. K. Čiurlionio, taip pat nemažai kitų muziejų bei kolekcininkų.

2001 m. rugsėjo-spalio mėnesiais Vilniuje „Arkos” galerijoje vyko dailininkės jubiliejinė kūrybos paroda, kurioje eksponuota tekstilė, tapyba, tautiniai kostiumai, sukurti folkloro ansambliams.

2016 m. dailininkės 75 metų jubiliejaus proga surengta gobelenų, tapybos, akvarelių, bei tautinių rūbų projektų paroda Tauragės B. Baltrušaitytės viešojoje bibliotekoje.

## Išnašos
BC Tauragė

**Tauragės „Tauragė“** – Tauragės miestui atstovaujantis klubas, rungtyniaujantis RKL pirmenybėse.

## Istorija

Siekiant suteikti galimybes vietos jaunimui žaisti ir tobulėti, 2015 metais suburta Tauragės „Fotūna-Agava“ ekipa, o 2015–2016 m. sezone išskirtinai iš tauragiškių sudaryta komanda, debiutavo trečios pagal pajėgumą Lietuvos lygos RKL B divizione.

2015–2016 m. gautas RKL lygos apdovanojimas už geriausią komunikaciją.

2017–2018 m. iškovota 3 vieta RKL B divizione, bei gauta teisė persikelti į aukštesnį – A divizioną.

2018–2019 m. sezoną komanda pradėjo aukštesniame – A divizione.

2019 m. Tauragės sporto apdovanojimuose ekipa įvertinta, kaip geriausia 2018 m. Tauragės komanda.

2019–2020 m. sezoną komanda pradėjo nauju pavadinimu – „Tauragė“.

## Klubo pasiekimai

## Šaltiniai

## Nuorodos
* Oficialus Tauragės „Tauragės“ puslapis internete
* Oficiali RKL svetainė
Broliai Karamazovai (1958 filmas)

**Broliai Karamazovai** () – 1958 m. romantinė, istorinė drama, sukurta režisieriaus Ričardo Brukso pagal rašytojo Fiodoro Dostojevskio to paties pavadinimo romaną. Scenarijaus autoriai Julijus J.Epšteinas, Filipas J.Epšteinas ir Ričardas Bruksas.

Filmas buvo pristatytas 1958 m. Kanų kino festivalio konkursinėje programoje.

## Siužetas

Filme rodoma patriarchalinės Karamazovų šeimos, kuriai vadovauja Fiodoras Karamazovas, gyvenimas Rusijoje. Kai Fiodoras Karamazovas bando nustatyti turto paveldėtoją, tarp brolių prasideda konfliktai, vedantys į pilietines nesantaikas ir žmogžudystes.

## Pagrindiniai vaidmenys
: *Aktorius – vaidmuo*

* Yul Brynner – Dmitrijus Karamazovas
* Maria Schell – Grušenka
* Claire Bloom – Katia
* Lee J. Cobb – Fiodoras Karamazovas

## Apdovanojimai
Filme „Broliai Karamazovai“ Fiodorą Karamazovą suvaidinęs aktorius Li Džei Kobas (Lee J. Cobb) pelnė „Oskarą" už geriausią antro plano vaidmenį. 1958 m. filmas pateko tarp dešimties geriausių metų filmų pagal JAV kino kritikų nacionalinės tarybos sąrašą.

## Išnašos
Khris Middleton

**Krisas Midltonas** (; g. 1991 m. rugpjūčio 12 d.) – JAV krepšininkas, žaidžiantis NBA lygoje besivaržančioje Dalaso „Mavericks“ komandoje. 2012 m. NBA naujokų biržoje krepšininką 39-uoju šaukimu pašaukė Detroito „Pistons“ komanda. Prieš patekdamas į NBA, K. Midltonas žaidė Teksaso A&M universiteto krepšinio komandoje.

## Karjera universitete
2009 m. K. Midltonas prisijungė prie Teksaso A&M universiteto krepšinio komandos.

Debiutiniame sezone K. Midltonas vidutiniškai pelnė po 7,2 taško, bei atkovojo po 3,7 kamuolio per rungtynes.

Antrajame sezone K. Midltonas pelnė po 14,3 taško per rungtynes – daugiausiai komandoje.

## Karjera NBA

### Detroito „Pistons“ (2012–2013 m.)
2012 m. NBA naujokų biržoje krepšininką 39-uoju šaukimu pašaukė Detroito „Pistons“ komanda.

K. Midltonas didžiąją dalį savo debiutinio sezono praleido NBA G-Lygoje, Fort Veino „Mad Ants“ komandoje. Savo pirmajame sezone K. Midltonas sužaidė tik 27 reguliariojo sezono rungtynes..

### Milvokio „Bucks“ (2013–2025 m.)
2013 m. liepos 31 d. K. Midltonas buvo išmainytas į Milvokio „Bucks“ komandą už Brandoną Dženingsą.

Savo pirmajame sezone Milvokio „Bucks“ komandoje K. Midltonas pelnė po 12,1 taško, atkovojo po 4 kamuolius ir atliko 2 rezultatyvius perdavimus.

2015 m. liepos 9 d. K. Midltonas pasirašė penkerių metų kontrakto pratęsimą, kurio vertė siekė 70 mln. JAV dolerių.

2019 m. sausį K. Midltonas pirmąkart karjeroje buvo išrinktas į NBA Visų žvaižgdžių rungtynes.

2021 m. krepšininkas tapo NBA čempionu (finale įveikta Finikso „Suns“ komanda).

### Vašingtono „Wizards“ (2025–2026 m.)
2025 m. vasario 6 d. „Bucks“ 4 komandų mainų būdu išsiuntė Midltoną į Vašingtono „Wizards“.

### Dalaso „Mavericks“ (2026–dabar)
2026 m. vasario 5 d. išmainytas į Dalaso „Mavericks“ klubą pagal trijų komandų mainų sandorį, kuriame taip pat dalyvavo Šarlotės „Hornets“.

## Šalies rinktinė
K. Midltonas atstovavo JAV vyrų krepšinio rinktinei 2019 m. pasaulio krepšinio čempionate ir 2020 m. vasaros olimpinėse žaidynėse, kuriose iškovojo auksą.

## Pasiekimai

* 2020 m. vasaros olimpinės žaidynės – 
* 2021 m. NBA čempionas
* 2019, 2020, 2022 m. NBA visų žvaigždžių rungtynių žaidėjas

## Šaltiniai
Muzikos asociacijos metų apdovanojimai 2020

**M.A.M.A. muzikiniai apdovanojimai 2020** įteikti Žalgirio arenoje, Kaune, 2021 m. kovo 27 d. Apdovanojimus vedė muzikantas Vidas Bareikis, kartu su aktore ir dainininke Inga Jankauskaite.  Renginys dėl COVID-19 pandemijos apribojimų buvo išskirtinis: pakviesti tik nominantai, salėje nebuvo žiūrovų.

## Nominacijos
Laimėtojai pažymėti **paryškintu** šriftu.

### Metų proveržis
* Abudu
* FC Baseball
* Jessica Shy
* OG Version
* **[[The Roop]]**

### Metų elektroninės muzikos atlikėjas
* Beissoul & Einius
* happyendless
* **[[Jovani Music]]**
* Solo Ansamblis
* Ten Walls

### Metų popmuzikos atlikėjas
* Jazzu
* Justinas Jarutis
* Sisters On Wire
* **[[The Roop]]**
* Vidas Bareikis

### Metų tradicinės pop muzikos atlikėjas
* **[[Inga Jankauskaitė]]**
* Man-go
* Saulius Prūsaitis
* Grupė Studija
* Virgis Stakėnas

### Metų alternatyvios muzikos atlikėjas
* EGOMAŠINA
* Graži ir ta galinga
* Kamanių šilelis
* shishi
* **[[Solo Ansamblis]]**

### Metų hiphop muzikos atlikėjas
* Ironvytas
* Flying Saucer Gang
* **[[OG Version]]**
* OMERTA
* Vilniaus energija

### Metų progresyvios pop muzikos atlikėjas
* Angelou
* **[[Free Finga]]**
* Keanu Blunt
* MEANDI
* Paula

### Metų roko atlikėjas
* Abudu
* Akli
* **[[ba.]]**
* jautì
* shishi

### Metų grupė
* ba.
* Beissoul & Einius
* happyendless
* **[[The Roop]]**
* Solo Ansamblis

### Metų koncertinis atlikėjas
* Jazzu
* Lilas ir Innomine
* OG Version
* Solo Ansamblis
* **[[Vidas Bareikis]]**

### Metų atlikėjas
* Inga Jankauskaitė
* Jurga
* Monika Liu
* OG Version
* **[[Vidas Bareikis]]**

### Metų vaizdo klipas
* Free Finga – „Manęs daugiau“
* Jurga – „Try me“
* Keanu Blunt – „Išvažiuoju“
* The Roop – „On fire“
* **[[Solo Ansamblis]] – „Dansingas“**

### Metų albumas
* Abudu – „Gaisras“
* Beissoul & Einius – „Questions In The Dark“
* happyendless – „Utopia“
* Inga Jankauskaitė – „Tau ir man“
* **[[Solo Ansamblis]] – „Olos“**

### Metų daina – kūrinys
* Monika Liu – „Vaikinai trumpais šortais“
* Saulės kliošas – „Paskambink man“
* Sisters On Wire – „Mėlyna mėlyna“
* **[[The Roop]] – „On fire“**
* Vidas Bareikis – „Aš nepamesiu savo dainos“

## Statistika

## Nuorodos
* M.A.M.A. muzikos apdovanojimų tinklalapis

## Šaltiniai
Didysis kolibris

: Didžiųjų kolibrių savaiminio paplitimo arealas (Pietų Amerikos žemyno vakarai)

**Didysis kolibris** arba **patagona** (*Patagona gigas*) – čiurlinių paukščių (*Apodiformes*) būrio, kolibrinių (*Trochilidae*) šeimos, patagonų (*Patagona*) genties paukštis.

Stambiausia kolibrių rūšis. Vidutiniškai sparnais ore plevena 15 kartų per sekundę – palyginus su kitomis kolibrių rūšimis, tai nedaug. Kuomet ilsisi, jų širdis muša 300 kartų per minutę, o daugiausiai – 1020  kartų.

## Paplitimas
Savaime paplitę Pietų Amerikos žemyno vakaruose esančiame Andų kalnų regione nuo pietinės Kolumbijos iki centrinės Čilės.

## Išvaizda
Didieji kolibriai yra stambiausia kolibrinių (*Trochilidae*) šeimos rūšis. Jie dydžiu prilygsta paprastąjam varnėnui (*Sturnus vulgaris*). Dydžiojo kolibrio kūno ilgis 23 cm, tarp išskleistų abiejų sparnų galų skersmuo 21,5 cm, sveria 18–24 g.

## Biologija
Vis dar yra mažai duomenų apie jų veisimąsi. Didžiųjų kolibrių patinėliai yra poliginai. Vasarą patelė suka palyginus su savo kūno dydžiu nedidelį lizdą, kuris sukamas ant medžio ar krūmo šakos, netoli vandens telkinio. Patelė deda du kiaušinius.

## Mityba
Daugiausia minta nektaru, ypač mėgsta puja (*Puya*) genties augalų nektarą. Retkarčiais ir vabzdžiais. Buvo stebėta didžiojo kolibrio patelė, kuomet po veisimosi sezono ji lesdavo kalcį turinčius šaltinius – smėlį, gruntą, pelenus.

## Migracija
Sezoninis migrantas. Vasarą migruoja Pietų Amerikos vidutinių platumų klimato zonas iki 44° pietinės platumos. Žiemai, kovo-rugpjūčio mėnesiais migruoja į Pietų Amerikos atogrąžų klimato zonas iki 28° pietų platumos.

## Porūšiai
Išskiriami du porūšiai:
* *Patagona gigas gigas* Vieillot, 1824; Čilės centrinės dalies pietūs ir Argentinos centrinės dalies vakarai.
* *Patagona gigas peruviana* Boucard, 1893; nuo pietvakarių Kolumbijos, iki šiaurinės Čilės ir šiaurės vakarinės Argentinos.

## Galerija

Vaizdas:Patagona_Gigas.jpg|Didžiųjų kolibrių morfologinys piešinys. 
Vaizdas:Histoirenaturel04muls_0361.jpg|Didžiojo kolibrio morfologinis piešinys iš *E. Mulsant* ir *Edouard Verreaux* 1874 m. knygos: *Histoire naturelle des oiseaux-mouches, ou, Colibris*
Vaizdas:Patagona_gigas-perching.jpg|Didysis kolibris
Vaizdas:Giant_hummingbird_Patagonia_Gigas_on_cactus_in_Peru_by_Devon_Pike.jpeg|Didysis kolibris ant kaktuso (Peru)


## Šaltiniai

## Nuorodos
* birdsoftheworld.org / Giant Hummingbird ''Patagona gigas''
* youtube.com / Giant Hummingbird: The Biggest Bird of the Hummingbird Species (*vaizdo medžiaga* apie didyjį kolibrį)
* youtube.com / Picaflor gigante (Patagona gigas) | (*vaizdo medžiaga* apie didyjį kolibrį)
Pianinas (1993 filmas)

**Pianinas** () – 1993 m. romantinė drama, sukurta režisierės Džeinės Kempion. Filmas gavo auksinę palmės šakelę už geriausią filmą ir prizą už geriausią moters vaidmenį (Holi Hanter) Kanų kino festivalyje. Taip pat filmas gavo tris Oskarus už geriausią moters vaidmenį (Holi Hanter), geriausią antro plano moters vaidmenį (Ana Pakvin) ir geriausią originalų scenarijų.

## Glaustas siužetas

XIX amžiaus viduryje Ada Magrat ir jos dukra Flora iš Škotijos atvyksta į Naująją Zelandiją susituokti „pagal susitarimą“ su Alisderu Stiuartu. Ada yra nebylė, ji susikalba gestų pagalba ir groja pianinu. Pianinas jai yra daugiau nei instrumentas – tai būdas pajusti, išreikšti emocijas. Išlipus iš laivo, pianinas saugiai paliekamas ant kranto, nes nepakanka nešėjų. Ada prašo paimti tik pianiną ir palikti daiktus, tačiau jos vyras to nesupranta. Jis bando pasipelnyti, kuo daugiau žemės iškeisdamas į karoliukus ir ginklus ir nesupranta žmonos sielvarto dėl laukinėje gamtoje palikto pianino.
Ada neįsivaizduoja savo gyvenimo be muzikos, ji paprašo gido Džordžo Beinso nuvesti ją į krantą. Ada groja pianinu. Flora žaidžia su jūros bangomis, o Beinsas tiesiog eina apleistu paplūdimiu ir klausosi.
Pianiną Džordžas Beinsas išperka su sąlyga, kad Ada mokys jį groti. Jį pribloškė Ados muzika, jis yra įsimylėjęs. Ada turėjo sutikti su pamokomis, nes negali gyventi be pianino.

## Garso takelis
Filmui muziką parašė kompozitorius Maiklas Nymanas. Filmo „Pianinas“ garso takelis yra įtrauktas į visų laikų geriausių garso takelių šimtuką.

Garso takelį sudaro šios kompozicijos: 
* „To the Edge of the Earth” — 4:06
* „Big My Secret” — 2:51
* „A Wild and Distant Shore” — 5:50
* „The Heart Asks Pleasure First” — 1:33
* „Here to There” — 1:02
* „The Promise” — 4:14
* „A Bed of Ferns” — 0:46
* „The Fling” — 1:28
* „The Scent of Love” — 4:16
* „Deep Into the Forest” — 2:58
* „The Mood That Passes Through You” — 1:13
* „Lost and Found” — 2:24
* „The Embrace” — 2:36
* „Little Impulse” — 2:11
* „The Sacrifice” — 2:46
* „I Clipped Your Wing” — 4:34
* „The Wounded” — 2:26
* „All Imperfect Things” — 4:03
* „Dreams of a Journey” — 5:30
* „The Heart Asks Pleasure First/The Promise” (Edit) — 3:11

## Pagrindiniai vaidmenys
*Aktorius – vaidmuo*

* Holly Hunter – Аda Magrat
* Harvey Keitel – Džodžas Beinsas
* Sam Neill – Alister Stiuart
* Anna Paquin – Flora Magrat
## Išnašos
Lorenzo Da Ponte

**Lorencas Da Pontė** (, pirmasis vardas Emanuelė Koneljanas, 1749 m. kovo 10 d. − 1838 m. rugpjūčio 17 d.) – italų poetas ir libretistas, geriausiai žinomas dėl libretų V. A. Mocarto operoms „Figaro vedybos“, „Don Žuanas“ ir „Visos jos tokios“.

## Biografija
Emanuelė Koneljanas (it. *Emmanuele Conegliano*) gimė 1749 m. kovo 10 d. žydų gete Čenedoje prie Trevizo, tuometinėje Venecijos respublikoje. 1763 m. su tėvu jis priėmė krikščionybę ir pakeitė vardą pagal krikštą suteikusio vietos vyskupo vardą į Lorencą Da Pontę. Kurį laiką jis buvo priėmęs dvasininko įžadus, bet dėl laisvamaniškų pažiūrų ir svetimavimo (jis buvo pažįstamas su Kazanova ir laikė viešnamį) Lorencas 1779 m. buvo ištremtas iš Venecijos respublikos. Tikriausiai 1780 m. jis apsigyveno Vienoje, patyrė didelį skurdą apie metus laiko iki įtikino, kad imperatorius Juozapas II paskirtų jį italų teatro trupės libretistu. 1783 m. jis susipažino su V. A. Mocartu. Lorenco Da Pontės darbas ties V. A. Mocarto, A. Saljerio ir V. Martino i Solero operų libretais pavertė jį reikšmingiausiu XVIII a pb. komiškos operos (*opera buffa*) libretistu. Su jo libretais V. A. Mocartas sukūrė operas „Figaro vedybos“ (1786 m.), „Don Žuanas“ (1787 m.) ir „Visos jos tokios“ (1790 m.). Bet didžiausios sėkmės Da Pontė sulaukė su V. Martino i Solero operos „Viena netikėta priežastis“ (1787 m., *Una Cosa Rara*) triumfu Vienoje (dabar ši opera nestatoma).

1790 m. mirus Juozapui II Lorencas Da Pontė prarado imperatoriškųjų rūmų malonę ir buvo atleistas iš savo pareigų. Su žmona jis persikėlė į Londoną, kur dirbo libretistu Karališkajame teatre, laikė knygų krautuvėlę ir spaustuvę. Jis įklimpo į finansines bėdas, kai laidavo už kažkokį čekį ir buvo suimtas bent 30 kartų per tris mėnesius už skolas. Bėgdamas nuo kreditorių 1805 m. jis išvyko į JAV, gyveno Niujorke ir Elizabetaune Niu Džersyje. Čia jo finansiniai sunkumai nesibaigė, jis dirbo poetu, pardavėju, prekių išvežiotoju, pakol užėmė italų literatūros ir kalbos mokytojo postą Kolumbijos koledže. 1823−1827 m. jis išleido keturis tomus „Memuarų“, kuriuose save aprašė daugiausiai kaip likimo ir priešų auką. Rūpinosi italų operos populiarinimu. Lorencas Da Pontė mirė 1838 m. rugpjūčio 17 d. Niujorke.

## Šaltiniai
* Encyclopaedia Britannica, 2007
* Steen, Michael.*Great Operas*. Icon Books, 2012
Derrick Favors

**Derikas Bernardas Feivorsas** (; g. 1991 m. liepos 15 d.) – JAV krepšininkas.

2010 m. NBA naujokų biržoje krepšininką trečiuoju šaukimu pasirinko Naujojo Džersio „Nets“ komanda. Prieš patekdamas į NBA, D. Feivorsas žaidė koledžo krepšinį Džordžijos technologijų universitete. 2011 m. vasarį jis buvo išmainytas į Jutos „Jazz“ komandą.

## Pasiekimai

* 2011 m. Visų NBA naujokų antroji komanda.

## Šaltiniai
Deividas Sirvydis

**Deividas Sirvydis** (g. 2000 m. birželio 10 d.) – Lietuvos krepšininkas, žaidžiantis LKL, Kauno „Žalgirio“ komandoje.

## Karjera
2019 m. NBA naujokų biržoje krepšininką 37 šaukimu pasirinko Dalaso „Mavericks“ komanda, tačiau tą pačią naktį jį išmainė Detroito „Pistons“ komandai.

2020 m. gruodžio 1 d. pasirašė trijų metų sutartį su Detroito „Pistons“ klubu. 2021 m. liepos 31 d. jo sutartis buvo nutraukta. 2021–2022 m. sezoną pradėjo dukterinėje, NBA G-lygoje besivaržančioje, Detroito „Motor City Cruise“ ekipoje. 2021 m. gruodžio 26 d. keliems žaidėjams užsikrėtus COVID-19, D. Sirvydis pasirašė 10 dienų kontraktą su Detroito „Pistons“ klubu, per kurias 3 kartus išbėgo į aikštelę. Pasibaigus trumpalaikiam kontraktui grįžo į antrinę lygą.

2022 m. liepos 22 d. jo teisės buvo iškeistos Fort Veino „Mad Ants“ klubui.

2022 m. rugpjūčio 18 d. pasirašė treniruočių stovyklos sutartį su Indianos „Pacers“ komanda, tačiau D. Sirvydis sužaidė 2 ikisezonines rungtynes ir buvo atleistas.

2023 m. vasario 25 d. iškeistas dukterinei Milvokio komandai – Viskonsino „Herd“.

2023 m. rugpjūčio pradžioje grįžo į Lietuvą ir pasirašė vienerių metų sutartį su Panevėžio „Lietkabelio“ klubu.

2024 m. birželį pasirašė sutartį su Kauno „Žalgirio“ klubu pagal formulę „2+1“.

## Pasiekimai

* 2019, 2025, 2026 m. Karaliaus Mindaugo taurės čempionas
* LKL čempionas: 2025 m.

## Dalyvavimas čempionatuose

|}

## Šaltiniai
Nasva

**Nasva** – gyvenvietė Saremoje, Sarės apskrityje, Estijoje. Gyvenvietė yra šalia Rygos įlankos, keletas kilometrų į vakarus nuo Kuresarės, prie Nasvos upės. Veikia žvejybos ir jachtų uostas, laivų statybos įmonė (*Baltic Workboats AS*). Į šiaurę nuo Nasvos plyti Mullutu-Loode gamtos draustinis.

Pradėjo kurtis kaip žvejų gyvenvietė abipus Nasvos upės XIX a. pr.

## Nuorodos
Moterų bėgimas

**Moterų bėgimas** – kasmetinis Vilniuje vykstantis 5 kilometrų ilgio distancijos bėgimas, kuriame varžosi profesionalios sportininkės ir mėgėjos iš viso pasaulio. Jaunesni bėgikai (mergaitės ir berniukai) nuo 2 iki 12 metų turi galimybę bėgti vaikų bėgimo trasoje, kurios ilgis yra iki 300 metrų ilgio. Renginys įprastai organizuojamas birželio mėnesį, šeštadienį.  

Renginys vykdomas VšĮ „Tarptautinis maratonas“. Ši įstaiga taip pat organizuoja ir kitas sporto šventes – „Rimi Vilniaus maratoną“, „Trakų triatloną“, „Eurovaistinės Kalėdinį bėgimą“.  

## Istorija

Pirmasis moterų bėgimas Vilniaus Vingio parke įvyko 2013 m. birželio 16 d. Pagrindiniai šio Moterų bėgimo įkūrimo tikslai buvo priminimas apie krūties vėžio savitikros ir profilaktikos svarbą kiekvienos moters gyvenime ir sveikos gyvensenos skatinimas. 2013 m. Dalyvės galėjo pasivaržyti atitinkamai 7 ir 3,5 kilometrų ilgio distancijose. Finišo liniją kirto 650 bėgikių. Pirmojo bėgimo nugalėtojomis tapo Lina Batulevičiūtė ir Bronė Lenkevičiūtė.

2014 m. distancijos kiek pasikeitė – dalyvės rinkosi tarp 6 ir 3 kilometro ilgio trasų. Nugalėtojomis tapo Rasa Drazdauskaitė ir Austėja Miežytė.

2017 m. du moterims skirti bėgimai susijungė (nuo 2013 m. vykęs „AVON“ ir „Nike“ organizuotas naktinis „Nike She Runs“) į vieną. Šiame atsinaujinusiame bėgime dalyvės turėjo įveikti kitokio (5 km) ilgio trasą startuodamos nuo Vilniaus Baltojo tilto.

2020 m. tradicinis bėgimas planuotas vykdyti birželio 13 dieną, tačiau dėl COVID-19 sukeltos sudėtingos situacijos šalyje buvo perkeltas į rugpjūčio 8 d. Kaip visuose kituose panašaus tipo sporto renginiuose dalyvių skaičius šiais metais ženkliai sumažėjo – pagrindinėje 5 kilometrų distancijoje finišavusių skaičius siekė 501 – beveik dvigubai mažiau negu 2018 metais.

2021 m. Moterų bėgimas vyks jau 9-ąjį kartą.

## Prizininkai

## Šaltiniai
Émilien Jacquelin

**Emiljenas Žaklenas** (, g. 1995 m. liepos 11 d. Grenoblyje, Prancūzijoje) – prancūzų biatlonininkas, olimpinis čempionas estafetėje, daugkartinis pasaulio čempionas.

## Karjera
Biatlonu užsiima nuo 2011 m. 2014 m. pateko į Prancūzijos rinktinę, iki 2018 m. dalyvavo jaunių ir jaunimo čempionatuose, IBU taurėje. 2017 m. Estešunde debiutavo pasaulio taurės varžybose, užėmė 35 vietą asmeninėse lenktynėse. Tais pačiais metais Hochfilcene iškovojo savo pirmąjį pasaulio taurės medalį – kartu su Prancūzijos vyrų rinktine užėmė 3 vietą estafetėje. 2018 m. dalyvavo dviejose rungtyse olimpinėse žaidynėse Pjongčange: buvo 77 asmeninėse lenktynėse ir 5 estafetėje. 2019 m. debiutavo pasaulio čempionate Estešunde, buvo 24 sprinte ir 29 persekiojimo lenktynėse. Lūžis sportininko karjeroje įvyko 2019–2020 m. sezone – E. Žaklenas iškovojo 8 prizines vietas asmeninėse rungtyse, penktą vietą bendroje įskaitoje, ir pirmą vietą persekiojimo lenktynių įskaitoje. 2020 m. pasaulio čempionate Antholce tapo čempionu persekiojimo lenktynėse ir estafetėje, iškovojo bronzą masinio starto ir vienetų mišrioje estafetėje. 2026 m. žiemos olimpinėse žaidynėse tapo čempionu estafetėje.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

: **[[Biatlono pasaulio taurė|Pasaulio taurės]] ir [[Biatlono pasaulio čempionatas|Pasaulio čempionatų]] rezultatai.*
: ***Lentelių duomenys atnaujinti 2026-03-22.*

## Šaltiniai

## Nuorodos
* Emilien Jacquelin, IBU Datacenter (angl.)
* Emilien Jaquelin, The Biathlon Family, IBU (angl.)
Stimbiriai

**Stimbiriai** (, nuo 1946 m. ***Širokopolė***, ) – buvęs kaimas ir valsčiaus centras Rytų Prūsijoje, Pilkalnio apskrityje, dabartinės Kaliningrado srities rytinėje dalyje, 22 km į vakarus nuo Pilkalnio, 20 km į šiaurę nuo Gumbinės, prie Žąsupės.

## Istorija

1785 m. buvo šatulinių kulmiškių kaimas su 9 ugniakurais, 1823 m. – šatulinių kulmiškių 8 sodybos su 62 gyventojais. 1854 m. Stimbiriuose buvo 10 gyvenamųjų pastatų ir 55 gyventojai. Iki 1818 m. priklausė Įsruties apskrities Brakupėnų domenų valsčiui, 1818–1945 m. – Pilkalnio apskričiai, buvo 1874 m. įsteigto Stimbirių valsčiaus centras. Tikintieji priklausė Malviško evangelikų liuteronų parapijai. XIX a. atsiradus Mažųjų Stimbirių girininkijos sodybai, kaimas kartais vadintas Didžiaisiais Stimbiriais (*Groß Stimbern*).

Po Antrojo pasaulinio karo ar vėliau sovietmečiu išnyko. Nuo 2008 m. kaimo teritorija priklauso Gusevo rajono Kubanovkos kaimo gyvenvietei.

## Gyventojai

## Mažieji Stimbiriai

Į pietvakarius nuo kaimo, Čiulkinių girios pakraštyje, prie Kerstupės, stovėjo Mažųjų Stimbirių (*Klein Stimbern*) girininkijos sodyba. 1823 m. joje buvo 24, 1854 m. – 20, 1905 m. – 5 gyventojai. Tarpukariu sodyba prijungta prie Stimbirių kaimo, po Antrojo pasaulinio karo išnyko.

## Šaltiniai
Saremos valsčius

**Saremos valsčius** () – valsčius vakarų Estijoje. Saremos valsčiaus administracinis centras ir vienintelis miestas yra Kuresarė. Saremos valsčius kartu su Muhu valsčiumi ir Ruhnu valsčiumi įeina į Sarės apskritį.

Be Kuresarės valsčiuje yra devynios didesnės gyvenvietės (Astė, Kerla, Kihelkona, Kudjapė, Leisi, Nasva, Orisarė, Salmė ir Valjala) ir 427 kaimai.

## Geografinė padėtis

Savivaldybė apima visą Saremos salą, taip pat Abrukos, Vilsandžio bei dar kelias mažesnes saleles.

Valsčiaus plotas – 2 717,83 km², gyventojų tankis 2020 metais buvo 11,4 gyv./km². Tai yra didžiausia pagal plotą Estijos savivaldybė.

## Istorija

Savivaldybė įkurta 2017 m. spalio 21 d. vykdant 2017 m. Estijos savivaldos reformą iš dvylikos Saremos savivaldybių: Kuresarės miesto, Vakarų Sarės, Kihelkonos, Laimjalos, Leisi, Mustjalos, Orisarės, Pihtlos, Pioidės, Salmės, Torgu ir Valjalos valsčių.

Saremos savivaldybė buvo pirmasis Estijos regionas, kuriame 2020 m. kovo mėn. išplito COVID-19 epidemija. Ligos plitimas prasidėjo po vietinės futbolo komandos rugtynių su komanda iš Milano, kur tuo metu sparčiai plito ši liga.

## Gyventojai

Kaip ir daugelyje Estijos regionų, paskutiniaisiais metais gyventojų skaičius valsčiuje mažėja. Pagal gyventojų registrą 2018 m. sausio 1 d. valsčiuje gyveno 31 819 gyventojų. Palyginus su gyventojų skaičiumi 2001 m. pradžioje jų buvo 5 150 gyventojais arba 13,9 % mažiau. Apie 60 proc. savivaldybės gyventojų gyvena pietinėje Saremos salos pakrantėje.

## Savivaldybė
Saremos savivaldybės Taryboje yra 31 narys. 2020 m. valdančioji koalicija buvo sudaryta iš Socialdemokratų partijos ir Reformų partijos ir Centro partijos atstovų.

Saremos valsčiuje yra suformuoti 10 valsčiaus rajonų (Kihelkona, Laimjala, Leisi, Mustjala, Orisarė, Pihtla, Pioidė, Salmė, Torgu, Valjala) ir viena bendruomenė (Vakarų Sarė). Šių struktūrų sukūrimo tikslas – išlaikyti vietinį identitetą ir iniciatyvą, įtraukti gyventojus į vietinių klausimų sprendimą, atstovauti regionų interesus vykdant valsčiaus užduotis per valsčiaus rajonų ir bendruomenių tarybas. Šių tarybų atstovai sudaro valsčiaus „apvalųjį stalą“.

Saremos valsčius įeina į Estijos sveikųjų savivaldybių tinklą (), Estijos salų bendriją () ir Estijos miestų ir valsčių sąjungą (). Valsčius yra tarptautinio Baltijos jūros salų bendradarbiavimo tinklo „B7“ narys, o Estijos salų bendrija priklauso Europos mažųjų salų federacijai ().


File:Saare municipalities 1992–1999.png|**1992–1999**
File:Saare municipalities 1999–2014.png|**1999–2014**
File:Saare municipalities 2014–2017.png|**2014–2017**
File:Saare municipalities 2017.png|**2017–...**


## Nuorodos
Johannes Dale-Skjevdal

**Johanesas Dalė-Ševdalis** (, g. 1997 m. gegužės 23 d. Liorenskuge, Norvegijoje) – norvegų biatlonininkas, olimpinis čempionas masinio starto lenktynėse, pasaulio vicečempionas estafetėje ir masinio starto lenktynėse.

## Karjera
Biatlonu užsiima nuo 2007 m. 2017 m. pateko į Norvegijos rinktinę, iki 2019 m. dalyvavo jaunimo čempionatuose, IBU taurėje. 2018 m. Nove Meste debiutavo pasaulio taurės varžybose, užėmė 11 vietą sprinte. 2018–2019 m. sezono pabaigoje gavo „Metų naujoko“ (*Rookie of the Year*) apdovanojimą. 2019–2020 m. sezone tapo nuolatiniu estafečių dalyviu šalies rinktinėje, iškovojo 4 pergales vyrų estafetėje. Sezono bendroje taurės įskaitoje užėmė 9 vietą. 2020 m. debiutavo pasaulio čempionate Antholce, iškovojo sidabro medalį estafetėje. 2020–2021 m. sezone iškovojo savo pirmąjį medalį ir pergalę asmeninėse rungtyse – buvo pirmas sprinte Hochfilcene. Bendroje taurės įskaitoje užėmė 5 vietą. 2021–2022 m. sezono pradžia buvo nesėkminga, sportininkas neišlaikė konkurencijos šalies rinktinėje, buvo perkeltas į IBU taurės varžybas, nepateko į Norvegijos olimpinę rinktinę. 2022–2023 m. sezone grįžo į pagrindinę sudėtį ir iškovojo septintą vietą bendroje taurės įskaitoje, o 2023–2024 m. sezone – trečią. 2026 m. debiutavo žiemos olimpinėse žaidynėse, tapo čempionu masinio starto lenktynėse.

## Pasiekimai
Lentelės sudarytos pagal Tarptautinės biatlono sąjungos statistinius duomenis.

### Olimpinės žaidynės

### Pasaulio čempionatai

:**Žiemos olimpinių žaidynių metais pasaulio čempionatai nerengiami.*

### Pasaulio taurė

*nuo 2022–2023 sezono pasikeitė taškų skaičiavimo sistema

### Asmeninės prizinės vietos

:**Olimpinių žaidynių ir pasaulio taurės rezultatai*
:***Lentelių duomenys atnaujinti 2026-03-22.*

## Šaltiniai

## Nuorodos
* Johannes Dale, IBU Datacenter (angl.)
* Johannes Dale, The Biathlon Family, IBU (angl.)
Klay Thompson

**Klėjus Aleksanderis Tompsonas** (; g. 1990 m. vasario 8 d.) – JAV krepšininkas, žaidžiantis NBA lygoje besivaržančioje Dalaso „Mavericks“ komandoje.

2011 m. NBA naujokų biržoje krepšininką 11-uoju šaukimu pasirinko „Golden State Warriors“ komanda. Prieš patekdamas į NBA, K. Tompsonas žaidė Vašingtono valstijos universiteto krepšinio komandoje.

2024 m. liepos 6 d. buvo iškeistas į Dalaso „Mavericks“ komandą.

## Karjera koledže
K. Tompsonas savo pirmaisiais koledžo metais pelnydavo po 12,5 tšk. per rungtynes ir pateko į „Pac-10“ visų naujokų komandą.

## Nacionalinė rinktinė
K. Tompsonas atstovavo JAV jaunimo krepšinio rinktinei, su kuria laimėjo 2009 m. jaunimo iki 19 metų pasaulio čempionatą.

Taip pat su JAV vyrų krepšinio rinktine iškovojo auksą 2014 m. pasaulio krepšinio čempionate bei 2016 m. vasaros olimpinėse žaidynėse.

## Pasiekimai

* 4× NBA čempionas (2015, 2017, 2018, 2022 m.)
* 5× NBA Visų žvaigždžių rungtynių dalyvis (2015–2019 m.)
* 2× Trečiosios NBA simbolinės komandos žaidėjas (2015, 2016 m.)
* Antrosios NBA simbolinės gynybos komandos žaidėjas (2019 m.)
* NBA tritaškių konkurso laimėtojas (2016 m.)

## Išnašos
Miriam Giovanelli

**Miriam Giovanelli** (g. 1989 m. balandžio 28 d. Romoje) – italų kilmės ispanų modelis ir aktorė.

## Biografija
Miriam yra gimusi Romoje, italo ir ispanės šeimoje.  Karjerą pradėjo kaip modelis, ne kartą pasirodė spaudos ir televizijos reklamose. 

Aktorės karjera pasidėjo antraeiliais vaidmenimis ispanų televizijos serialuose ir trumpo metražo filmuose. Šioje šalyje ji ir kuria daugiausia vaidmenų, nors sulaukia kvietimų filmuotis ir Italijoje (Matteo Rovere filmas „Gli sfiorati“ (2011) ir Dario Argento juosta „Dracula 3D“ (2012).

## Filmografija
* ...ya no puede caminar (2001, trampametražis )
* Los Serrano – serie TV, 1 episodio (2005, serialas, 1 epizodas)
* El comisario (2006, serialas, 1 epizodas)
* Miguel y William (2007)
* Limoncello (2007, trumpametražis)
* Canciones de amor en Lolita's Club (2007)
* Rivales (2008)
* Mentiras y gordas (2008)
* El castigo (2008, miniserialas)
* Física o Química (2009, serialas, 4 epizodai)
* Sin senos no hay paraíso (2009, serialas, 13 epizodų)
* Todas las canciones hablan de mí (2010)
* Gli sfiorati (2011)
* Dracula 3D (2011)
* I 2 soliti idioti (2012)
* Il tredicesimo apostolo (2014, serialas, 12 epizodų)
* Velvet (2013-2016, serialas, 54 epizodai)
* La ragazza dei miei sogni (2017) 
* Velvet Colección (2017–, serialas)
* Caronte (2020, serialas, 13 epizodų)

## Nuorodos

* IMDb profilis
* Fashion Model Directory profilis

## Šaltiniai
Rusnės estakada

**Rusnės estakada** – naujai pastatyta estakada valstybinės reikšmės kelyje , sezoninių potvynių užliejamame ruože, užtikrinanti susisiekimą rusniškiams ištisus metus. Gelžbetoninis transporto statinys atidarytas eismui 2019 m. pavasarį. Asfaltuotas kelias su estakada yra vienintelis, vedantis į Rusnę, kurį apie 40 dienų per metus užliedavo ištvinusi Atmata, todėl kelias būdavo nepravažiuojamas lengvaisiais automobiliais. Perkėlimai su traktorių velkamų priekabų ir kitų priemonių pagalba per užliejamą ruožą kasmet atsieidavo po maždaug ketvirtį milijono eurų.

‎‎2018 m. birželio mėn. pradėti kelio Šilutė-Rusnė rekonstravimo bei estakados užliejamame kelio ruože statybos parengiamieji darbai, įbetonuota simbolinė kapsulė su laišku ateities kartoms. Rekonstruojamame 5 km ilgio kelio ruože buvo numatyta įrengti naują kelio dangos konstrukciją, ties rekonstruojamu keliu ir per estakadą nutiesiant 4,5 km ilgio pėsčiųjų ir dviračių taką. Ruožo žemiausioje atkarpoje suprojektuota gelžbetoninė sijinė, 460 m ilgio, dviejų eismo juostų estakada. Statant estakadą, atkarpoje nuo 6,20 km iki 7,20 km kelias laikinai buvo uždarytas, eismas nukreiptas įrengtu laikinu 850 m ilgio ir 6 m pločio aplinkkeliu. Užbaigus estakadą, jos naudojimas kurį laiką buvo ribojamas dėl 3,5 km kelio rekonstrukcijos nuo estakados iki K. Griniaus tilto. Statybos darbus jungtinės veiklos pagrindu įgyvendino AB  „Kauno tiltai“ ir UAB „TEC Infrastructure“.

## Konstrukcija

Rusnės estakada pastatyta kelio atkarpoje 6,19-6,94 km. Tai vienas ilgiausių inžinerinių statinių Lietuvoje. Estakados ilgis – 460 m, su prieigomis – 750 m. Estakados kelio dangos plotis – 8 m (2 eismo juostos po 3,5 m ir kelkraščiai). Aukščiausia estakados vieta ties viduriu nuo žemės iki estakados viršaus (asfalto) – 6,5 m. 

Monolitinėms konstrukcijoms įrengti sunaudota 2100 m³ betono ir 208 t armatūros. Krantinėms ir tarpinėms atramoms įrengta 416 spraustinių polių (420 mm skersmens, 7–13 m ilgio). Sumontuotos 64 kolonos, 16 rėmsijų ir 170 gelžbetoninių surenkamų perdangos sijų.  Ant jų įrengta gelžbetoninė monolitinė plokštė. Estakadai saugumą suteikia beveik 1 km apsauginių kelio atitvarų.

## Šaltiniai
LKL 2020–2021 m. sezonas

**Lietuvos krepšinio lygos 2020–2021 metų sezonas** – 28-as lygos (Betsafe-LKL) sezonas, kuriame varžėsi 10 pajėgiausių Lietuvos krepšinio klubų. Čempionų titulą 23 kartą (vienuoliktą iš eilės) laimėjo Kauno „Žalgiris“.

## Turnyro formatas
Turnyras vyko trimis etapais. Kaip ir pernai, reguliarusis sezonas vyko 4 ratų sistema, t. y. komandos tarpusavyje žaidžia po dvi rungtynes namuose ir išvykoje. Reguliariajame sezone kiekviena komanda sužaidžia iš viso 36 rungtynes. Į ketvirtfinalio etapą patenka 8 geriausios komandos, kurios pagal užimtą vietą reguliariajame sezone suporuojamos ir sužaidžia tarpusavyje iki 2 pergalių (daugiausia gali prireikti trejų rungtynių). Pusfinaliai vyksta tokiu pačiu principu kaip ir ketvirtfinalis.

Finalo rungtynės žaidžiamos tarp dviejų pusfinalių nugalėtojų, serija trunka iki 3 pergalių (t. y. gali prireikti ir 5 rungtynių nugalėtojo išaiškinimui). Rungtynių serija dėl 3-osios vietos vyksta taip pat iki 3 pergalių.

## Dalyvaujantys klubai
Žemiau lentelėje nurodyti klubai, kurie rungtyniauja LKL šį sezoną, taip pat arenos, kuriose vyks rungtynės. 

## LKL klubai tarptautiniuose turnyruose

## Reguliarusis sezonas
### Turnyrinė lentelė

## Atkrintamosios varžybos

## Geriausi žaidėjai
* Pal vidutiniškai pelnytus taškus: Vaidas Kariniauskas (16,61 tšk. „Juventus“), Kyle Vinales (16,06 tšk. „Lietkabelis“), Sedrick Barefield (15,5 tšk. „Nevėžis“)
* Pagal vidutiniškai atliekamus rezultatyvius perdavimus: Elvar Fridriksson (7,53, „Šiauliai“), Žygimantas Janavičius (6,52 „Neptūnas“), Vaidas Kariniauskas (6,18, „Juventus“)
* Pagal vidutiniškai atkovotus kamuolius: Julius Kazakauskas (9,28, „Nevėžis“), Giedrius Staniulis (7,64 „Dzūkija“), Ariel Hukporti (7,38 „Nevėžis“)
* Pagal vidutiniškai surinktus efektyvumo balus: Elvar Fridriksson (19,44, „Šiauliai“), Julius Kazakauskas (18,5, „Nevėžis“), Mindaugas Kupšas (18,24, „Juventus“).

## Individualūs apdovanijimai
### Reguliariojo sezono MVP

**Šaltinis:**

### Finalo MVP

**Šaltinis:**

### Simbolinė sezono komanda

**Šaltinis:**

### Mėnesio žaidėjas

## Šaltiniai
Aistra

**Aistra** – visą žmogaus esybę apimantis jausmas, sukeliantis troškimą seksualiniams, materialiniams, intelektualiniams, dvasiniams poreikiams patenkinti. Kreipia individo siekius į tam tikrą objektą. Aistrą skatina įsitikinimai, pažiūros, vertybės. Asmenybė gali priimti savo aistrą, gali jos kratytis, išgyventi kaip kažką nepageidautina. Gali reikštis fanatizmu, taip pat priklausomybėmis (probleminiai azartiniai lošimai, besaikis pornografijos vartojimas, alkoholizmas, narkomanija).

## Išnašos